proxectonos/corpus_dominio_legal_administrativo_tmp huggingface dataset:
ASISTENCIA ÓRGANOS COLEXIADOS
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 28/09/2023)

O Pleno do Concello, na sesión organizativa de 30/06/2023, adoptou, o seguinte acordo: Por alcaldía dáse lectura ó texto da proposta: 1.- Tódolos Concelleiros, agás aqueles que perciban retribucións por adicación exclusiva ou parcial, percibirán as seguintes asistencias pola concorrencia efectiva ás sesións dos órganos colexiados municipais: a) Sesións do Pleno da Corporación: 169 € por cada sesión. b) Sesións da Xunta de Goberno Local: 169 € por cada sesión FAVORABLES: 8 (PSOE) DESFAVORABLES: 4(PP e BNG) ABSTENCIÓN: NINGUNHA Aprobándose por maioría a proposta presentada.” O alcalde, Andrés Díaz Sobral
APROBACIÓN BASES E CONVOCATORIA CONFECCIÓN LISTA DE RESERVA NOMEAMENTO FUNCIONARIOS INTERINOS, CATEGORÍA: COORDINADOR ÁREA URBANISMO
ADMINISTRACIÓN LOCAL — Municipal — Ponteareas (Persoal, oposicións, 20/11/2023)

Con data 08 de novembro de 2023 aprobouse mediante Decreto núm.2023-2689, a aprobación das Bases Específicas e a convocatoria para presentar instancias no prazo de 20 días hábiles a partir do día seguinte á data de publicación deste anuncio no Boletín Oficial da Provincia, co fin da confección dunha lista de reserva para nomeamentos como funcionarios interinos na categoría Coordinador da Área de Urbanismo (Grupo A1) no Concello de Ponteareas. As bases están publicadas íntegras no taboleiro electrónico do Concello de Ponteareas e na páxina web www.ponteareas. gal, apartado de Oferta de Emprego Público. Ponteareas, documento asinado electronicamente. A Alcaldesa, Mª Nava Castro Domínguez.
APROBACIÓN INICIAL EXPEDIENTE DE MODIFICACIÓN DE CRÉDITOS 5/203–SC 1_2023
ADMINISTRACIÓN LOCAL — Municipal — Entidade Local Menor de Pazos de Reis (Tui) (Presupostos e cadros de persoal, 09/11/2023)

Aprobado inicialmente pola Xunta Veciñal, en sesión de data 30.10.2023, o Expediente de Suplemento de Crédito nº 1/2023 (Modificación de créditos nº 5/2023), en cumprimento do disposto no artigo 169.1 do RDL 2/2004 do 5 de marzo, TRLRBRL, e disposicións concordantes exponse ó público na Secretaría desta Entidade, polo prazo de quince días hábiles, que comezarán a contarse dende o seguinte ó da inserción do presente edito no BOPPO, ó obxecto das reclamacións e suxestións que se consideren oportunas, as que deberán ir dirixidas ó Sr. Presidente desta Entidade. Pazos de Reis, documento asinado dixitalmente ao marxe. O Presidente.
RELACIÓN PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO DE CATRO PRAZAS DE TÉCNICA/O MEDIA/O DE ADMINISTRACIÓN XERAL (CL2023M)
ADMINISTRACIÓN LOCAL — Provincial — Deputación Provincial (Persoal, oposicións, 03/11/2023)

Expediente: 2023041518 Asunto: Relación provisional de persoas aspirantes admitidas e excluídas do proceso selectivo de catro prazas de técnica/o media/o de Administración xeral, encadradas na escala de Administración xeral, subescala de xestión correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra (CL2023M) Trámite: Resolución provisional de persoas aspirantes admitidas e excluidas do proceso selectivo. O deputado delegado en materia de Persoal, en virtude das competencias delegadas da Presidencia, ditou a seguinte RESOLUCIÓN: De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.111 do día 9 de xuño de 2023, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra (CL2023M), RESOLVO aprobar a lista provisional de persoas aspirantes admitidas e excluídas no proceso de selección de catro prazas de técnica/o media/o de Administración xeral, encadradas na escala de Administración xeral, subescala de xestión, que figura como Anexo I desta resolución. Na mesma se determinan as causas de exclusión. Segundo o previsto na Resolución Presidencial publicada no BOPPO núm.151 do día 7 de agosto de 2023, mediante a cal se rectifican as titulacións de acceso para este proceso selectivo e se procede á apertura dun novo prazo de presentación de solicitudes de admisión, tal e como dispón o apartado terceiro de dita resolución, unicamente se declararon admitidas aquelas persoas aspirantes que posuían as titulacións de acceso de Licenciatura/ Grao en Ciencias Políticas e da Administración e de Ciencias Xurídicas e das Administracións Públicas. Esta Resolución publicarase no BOPPO e na sede electrónica da Deputación de Pontevedra ( https://sede.depo. gal/ ). Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez (10) días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e de realización do primeiro exercicio, que se publicará a través dun anuncio no BOPPO e na sede electrónica da Deputación de Pontevedra ( https://sede.depo. gal/ ). Asinado dixitalmente á marxe.
APROBACIÓN INICIAL EXPEDIENTE MODIFICACIÓN DE CRÉDITOS NÚMERO 935/2023
ADMINISTRACIÓN LOCAL — Municipal — Neves, As (Presupostos e cadros de persoal, 14/09/2023)

Aprobado inicialmente polo Pleno da Corporación municipal, en sesión ordinaria celebrada o día 5 de setembro de 2023, o expediente de modificación de créditos que se detalla a continuación: - Expediente de modificación de créditos número 935/2023, na modalidade de Suplemento de Crédito financiado con cargo ao Remanente líquido de Tesourería da liquidación do exercicio anterior, por importe de 3.004,33,- euros. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia, na Secretaría do Concello, a efectos de exame e reclamacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. De non presentarse reclamacións, considerarase definitivamente aprobado, segundo dispón o propio acordo de aprobación inicial. AS NEVES, na data que figura na marxe O Alcalde-Presidente, Asdo: José Manuel Alfonso González
APROBACIÓN DEFINITIVA EXPEDIENTE DE MODIFICACIÓN DE CRÉDITOS Nº 5/2023–CRÉDITO EXTRAORDINARIO Nº 2/2023
ADMINISTRACIÓN LOCAL — Municipal — Tui (Presupostos e cadros de persoal, 20/04/2023)

Transcorrido o prazo de exposición regulamentario (BOP nº 56, do 21 de marzo do 2023), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 2/2023 (Modificación de Créditos 5/2023, aprobado polo Pleno en sesión extraordinaria do 14 de marzo do 2023; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN–1º TRIMESTRE 2023
ADMINISTRACIÓN LOCAL — Municipal — Sanxenxo (Recadación, 29/05/2023)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 1º TRIMESTRE DE 2023, o citado padrón estará a disposición do publico durante 15 días a contar dende a data de publicación do presente anuncio no BOPPO na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 28 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata o 04 de xullo de 2023, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo, O ALCALDE, Telmo Martín González (documento con sinatura electrónica)
RENUNCIA A PERCEPCIÓN ECONÓMICA DE DEDICACIÓN EXCLUSIVA DE CONCELLEIRO DELEGADO
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 12/04/2023)

De acordo co art.75.5 da Lei 7/1985, do 2 de abril, faise pública a aceptación da renuncia á percepción económica da Dedicación exclusiva que se indica, aceptada por Decreto de Alcaldía de data 4 de abril de 2023, que na súa parte resolutiva di: Primeiro.- Declarar a xubilación forzosa por idade de D. Brehima Mazarro Chambo, funcionario de carreira deste Concello que se atopa en situación de Servizos Especiais no posto de traballo de Cabo-Xefe da Policía Local por desempeñar o cargo de Concelleiro, con efectos o día 7 de maio de 2023, en que cumpre os sesenta e cinco anos de idade. Segundo.- Dispoñer o cese no traballo do citado funcionario a partir do día 7 de maio de 2023, cos dereitos pasivos que lle correspondan. E agradecer a D. Brehima Mazarro Chambo os servicios prestados nesta Administración. Terceiro.- Aceptar a renuncia á percepción económica da dedicación exclusiva que conleva o desempeño do cargo de Concelleiro delegado de Facenda, Persoal e Urbanismo (cargo que segue desempeñando, sen percibir a dedicación indicada). Cuarto.- Notificar esta resolución ó interesado con indicación dos recursos pertinentes. Quinto.- Notificar o presente decreto ó Departamento de Intervención e Tesourería ós efectos oportunos, entre eles, comunicar dita renuncia á Seguridade Social. Sexto.- Publicar anuncio desta resolución no Boletín Oficial da Provincia e no Taboleiro de Anuncios da Corporación, ós efectos do sinalado no artigo75.5 da Lei 7/1985, do 2 de abril, reguladora das Bases do Réxime Local. Sétimo.- Dar conta da presente resolución ó Pleno da Corporación na primeira sesión que este celebre. Salvaterra de Miño, data da sinatura dixital. A Alcaldesa, Marta Valcárcel Gómez. DOCUMENTO ASINADO ELECTRÓNICAMENTE NA MARXE
APROBACIÓN DEFINITIVA MODIFICACIÓN ORZAMENTARIA S. C. 01/2023
ADMINISTRACIÓN LOCAL — Municipal — Fornelos de Montes (Presupostos e cadros de persoal, 08/09/2023)

O Pleno desta Corporación, na sesión ordinaria de 27 de xullo de 2023, acordou a aprobación inicial do expediente de modificación de crédito S. C. 01/2023 suplemento de crédito. Transcorrido o prazo de exposición ao público sen que se presentasen reclamacións, enténdese aprobado definitivamente, de conformidade co artigo 169.1, en relación co artigo 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos actualizado do estado de gastos e ingresos do orzamento municipal, en situación de prórroga legal, unha vez realizada esta modificación, presenta a seguinte distribución por capítulos: Contra o presente acordo, en virtude do disposto no artigo 171 do Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, reguladora da Xurisdición Contencioso-administrativa. Sen prexuízo diso, a teor do establecido no artigo 113.3 da Lei 7/1985, de 2 de abril, reguladora das Bases de Réxime Local a interposición de devandito recurso non suspenderá por si soa a efectividade do acto ou acordo impugnado. Documento asinado dixitalmente ao marxe.—O Alcalde, Emiliano Lage Rodríguez
EXPOSICIÓN PÚBLICA E COBRANZA DO PADRÓN DO PREZO PÚBLICO POLA PRESTACIÓN DO SERVIZO DE AXUDA NO FOGAR, XUÑO 2023
ADMINISTRACIÓN LOCAL — Municipal — Valga (Recadación, 01/09/2023)

Por Resolución da alcaldía aprobouse a liquidación correspondente ao prezo público pola prestación do servizo de axuda no fogar de xuño de 2023. De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O período voluntario de cobranza será de dous meses, contados a partir do día seguinte á publicación deste anuncio no Boletín Oficial da provincia de Pontevedra. Se o vencemento coincide en día inhábil, entenderase prorrogado ao primeiro día hábil seguinte. O presente anuncio ten carácter de notificación colectiva ao abeiro do artigo 102 de Lei 58/2003, 17 de decembro, Xeral Tributaria. Para o cobro dos mesmos, os usuarios que teñan domiciliados os recibos, estes seranlles cargados nas contas bancarias respectivas. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos artigo 26, 28 e 161 da Lei 58/2003 Xeral Tributaria. Contra as débedas consignadas nos padrón contributivos e notificada colectivamente mediante este anuncio, os interesados poderán interpor os seguintes recursos: Asinado dixitalmente en data ao marxe O Alcalde, José Mª Bello Maneiro
RELATIVO Á APROBACIÓN INICIAL DO CRÉDITO EXTRAORDINARIO NÚMERO CE 11/2023, FINANCIADO CON RLTGX, PARA A CONSTRUCIÓN DO NOVO AUDITORIO MUNICIPAL
ADMINISTRACIÓN LOCAL — Municipal — Porriño, O (Presupostos e cadros de persoal, 30/11/2023)

Expediente dixital: 6887/2023 O Pleno do Concello do Porriño, reunido en sesión ordinaria o día vinte e sete de novembro de 2023, aprobou inicialmente o expediente de modificación orzamentaria mediante crédito extraordinario número CE 11-2023, financiado co remanente líquido de tesourería para gastos xerais (RLTGX) para afrontar os gastos derivados da construción do novo salón de actos anexo ao actual auditorio do centro cultural municipal, por importe de 900.000,00 €. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo, poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición na sede electrónica deste concello: http://oporrino.sedelectronica. gal. De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOP, sendo os créditos executivos a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde-presidente, Manuel Alejandro Lorenzo Alonso. Asinado dixitalmente á marxe na data que figura.
ANUNCIO CONTA XERAL 2022
ADMINISTRACIÓN LOCAL — Municipal — Vilaboa (Presupostos e cadros de persoal, 20/06/2023)

En cumprimento do disposto no artigo 212 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e unha vez que foi debidamente informada pola Comisión Informativa de Contas, Facenda e Contratación na súa sesión extraordinaria de data 6 de xuño de 2023, exponse ao público por un prazo de 15 días, durante os cales as persoas interesadas poderán examinala e presentar reclamacións, reparos ou observacións que teñan por convenientes. O alcalde, César Poza González
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE DISTRIBUCIÓN DE AUGA DO TERCEIRO TRIMESTRE DO EXERCICIO TRIBUTARIO 2023
ADMINISTRACIÓN LOCAL — Municipal — Guarda, A (Recadación, 29/11/2023)

ANUNCIO EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE DISTRIBUCIÓN DE AUGA DO TERCEIRO TRIMESTRE DO EXERCICIO TRIBUTARIO 2023 O padrón fiscal exporase ao público na tesourería municipal e na oficina de xestión tributaria do concello durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ao recurso contencioso-administrativo no prazo dun mes a partir do día seguinte ao da finalización do prazo de exposición ao público do padrón. Comunícase aos contribuíntes afectados que o período voluntario de cobranza da taxa pola prestación do servizo de distribución de auga do Concello da Guarda correspondente ao terceiro trimestre do exercicio tributario 2023, será do día 30 de novembro de 2023 ao día 30 de xaneiro de 2024, ámbalas dúas datas inclusive. A data de cargo en conta dos recibos domiciliados será o día 5 de xaneiro de 2024. O imposto deberá satisfacerse a través das seguintes entidades bancarias: ABANCA, BANCO SANTANDER, BBVA, BANCO SABADELL, CAIXABANK O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero. Documento asinado dixitalmente á marxe.
PADRÓN TAXA AXUDA A DOMICILIO LIBRE CONCORRENCIA SETEMBRO 2023.
ADMINISTRACIÓN LOCAL — Municipal — Guarda, A (Recadación, 02/11/2023)

O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de setembro do exercicio tributario 2023 do Concello da Guarda será do día 6 de novembro de 2023 ao día 6 de xaneiro de 2024, ámbalas dúas datas inclusive. A data de cargo en conta dos recibos domiciliados será o día 30 de novembro de 2023. O imposto deberá satisfacerse a través das seguintes entidades bancarias: ABANCA, BBVA, BANCO SANTANDER, CAIXABANK, BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero. Documento asinado dixitalmente á marxe.
CONSTITUCIÓN DA MESA DE CONTRATACIÓN PERMANENTE
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 29/12/2023)

O 05.07.2023 a medio de Decreto da alcaldía, prestouse aprobación á composición da Mesa de Contratación permanente do Concello de Tomiño, con motivo da constitución das novas Corporacións locais xurdidas a raíz da eleccións do 28.05.2023, e debido á xubilación da secretaria xeral do Concello. Con motivo da xubilación da persoa titular da secretaria faise necesario modificar a dita composición, polo que de conformidade co artigo 326 e a disposición adicional segunda da Lei 9/2017, de 8 de novembro, de contratos do sector público, pola que se traspoñen ao ordenamento xurídico español as Directivas do Parlamento Europeo e do Consejo 2014/23/UE e 2014/24/UE, de 26 de febreiro de 2014, Primeiro.— Constituír, con carácter permanente, a Mesa de Contratación do Concello de Tomiño, que actuará en todas as adxudicacións que celebre este Concello. Segundo.— En virtude do establecido nas referidas normas legais, designase aos membros titulares da Mesa de Contratación, que quedará constituída da seguinte maneira: Presidenta: Vogais: Secretaria da Mesa Contratación: As suplencias da Presidencia, das persoas vogais e do secretario da Mesa de Contratación levaranse a cabo da seguinte forma: En caso de ausencia da Presidenta, esta será substituída por Ana Cristina Martínez Souto, concelleira de parroquias e participación veciñal. En caso de ausencia do concelleiro de planificación estratéxica, este será substituído por Alexandre Pérez Souto, concelleiro de obras e acción rural. En caso de ausencia do secretario acctal., este será substituída por Mª del Carmen Fernández López, Axente de emprego de desenvolvemento local do Concello. En caso de ausencia da interventora xeral municipal, esta será substituída por Raquel Martínez Silva, administrativa do Concello. En caso de ausencia da arquitecta municipal, esta será substituída por Marian Bogdan Da Torre Povey, arquitecto técnico municipal. En caso de ausencia da secretaria da Mesa de Contratación, esta será substituída por Marta Natalia Villasis Girbea, técnica da administración xeral do departamento de urbanismo. Terceiro.— Comunicar aos membros designados seu nomeamento como membros da Mesa de Contratación Permanente. Cuarto.— Establecer que poderán incorporarse á Mesa de Contratación Permanente as persoas funcionarias e asesoras especializadas que resulten necesarios, segundo a natureza dos asuntos a tratar, os cales actuarán con voz pero sen voto. Quinto.— Publicar esta resolución no Boletín Oficial da Provincia e no perfil do contratante municipal. A alcaldesa, na data da sinatura dixital.
IN407A 2022/475-4. LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA LMTS VAA708, CTC O FOUCO, GONDOMAR.
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 26/10/2023)

Resolución do 5 de outubro de 2023, da Xefatura Territorial de Pontevedra, pola que se anuncia o levantamento das actas previas á ocupación dos bens e dereitos afectados pola instalación eléctrica denominada LMTS VAA708, CTC O Fouco, no concello de Gondomar, do que resulta como beneficiaria a empresa UFD Distribución Electricidad, S. A., (expediente IN407A 2022/475-4.). A instalación denominada LMTS VAA708, CTC O Fouco foi declarada de utilidade pública mediante resolución da Xefatura Territorial de Pontevedra do 19 de xuño de 2023, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei 24/2013, do 26 de decembro, do sector eléctrico, comunícase que o día 21 de novembro de 2023, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Gondomar. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Vigo, 5 de outubro de 2023 A xefa territorial Beatriz López del Olmo
PADRÓN AUGA 4º TRIMESTRE 2022
ADMINISTRACIÓN LOCAL — Municipal — Illa de Arousa, A (Recadación, 24/02/2023)

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e canon de xestión de depuradoras, correspondente ao 4º trimestre de 2022, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Juan Goday Gual,1 baixo C, en horario de 15:30 a 18:30 horas de luns a xoves, e de 13:00 a 15:00 os venres, excepto festivos, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga e ao canon de xestión de depuradoras, poderán ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. na Rúa Juan Goday Gual, 1 baixo C. Transcorrido o período voluntario de pago establecido, ata o 5 de abril de 2023, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, coeficiente de vertedura e canon de xestión de depuradoras, a vía de constrinximento será realizada pola consellería competente en materia de facenda da Xunta de Galicia. A Illa de Arousa. O ALCALDE, Asdo. Carlos Iglesias Cores
APROBACIÓN PADRÓN FISCAL SAF-XULLO 2023
ADMINISTRACIÓN LOCAL — Municipal — Agolada (Recadación, 11/08/2023)

Por Resolución de Alcaldía de data 3 de agosto 2023, aprobouse o Padrón fiscal do Servizo de Axuda no Fogar na modalidade de libre concorrencia ou prestación básica e de dependencia correspondente ao mes de XULLO DO 2023. Por medio do presente exponse ao público o devandito padrón polo prazo de 15 días hábiles, que empezará a contarse dende o día seguinte ao da publicación deste anuncio no Boletín Oficial da Provincia, para que poidan formularse as reclamacións que se consideren pertinentes, tanto en vía administrativa (artigos 123 e 124 da LPAC), coma na vía contenciosa (artigos 19, 25 e 46 da LJCA) O que se fai público para xeral coñecemento e aos efectos de que sirva de notificación colectiva de conformidade co establecido na Lei 58/2003, de 17 de decembro, Xeral Tributaria. Agolada, 3 DE AGOSTO DO 2023.- O Alcalde, Luís Calvo Miguélez.
APERTURA DA CONVOCATORIA DAS AXUDAS PARA O TRANSPORTE DO ALUMNADO QUE CURSA ESTUDOS FORA DO TERMO MUNICIPAL NO CURSO 2022-2023. CONCELLO DE RODEIRO
ADMINISTRACIÓN LOCAL — Municipal — Rodeiro (Subvencións e axudas, 25/05/2023)

Na Xunta de Goberno Local do 12.05.2023 aprobouse realizar a convocatoria para o curso lectivo 2022-2023 das axudas reguladas pola Ordenanza para a concesión de axudas para o transporte do alumnado do Concello que cursa estudos fóra do termo municipal. Obxecto e finalidade.- Facer efectivo o principio de igualdade no exercicio do dereito á educación e o seu fin é compensar ás familias polos gastos que teñen que afrontar no desprazamento dos estudantes fóra do termo municipal. Estas axudas financiaranse con cargo á partida orzamentaria 320/480, co límite de 5.000,00 €. Destinatarios.- Os alumnos que estean cursando estudos oficiais de Bacharelato ou Formación Profesional en centros públicos que estean situados en concellos lindeiros ao de Rodeiro e cumpran cos requisitos establecidos na Ordenanza reguladora. Solicitude e documentación.- As solicitudes presentaranse no rexistro xeral do Concello no prazo de vinte días naturais contados a partir do seguinte o da publicación deste anuncio no Boletín Oficial da Provincia. Para elo deberase empregar o modelo oficial dispoñible na páxina web do Concello -www.rodeiro. gal- e achegar a documentación que se sinala na ordenanza reguladora. Contía.- Determinarase en función do lugar de residencia do beneficiario de acordo co disposto na ordenanza. No caso de que o número de solicitudes admitidas superen o importe da partida orzamentaria, estes reduciranse de xeito lineal e proporcional ata axustalas ao crédito dispoñible. En todo o non previsto nesta convocatoria respectarase o disposto na ordenanza reguladora, publicada no BOP núm.244, do 18 decembro de 2015, coa modificación publicada no BOP núm.93, do 16.05.2017 e, de xeito supletorio na Lei 9/2007, do 13 de xuño, de subvencións de Galicia. Rodeiro, na data da sinatura electrónica.—O alcalde, Rubén Perfecto Quintá Quintá
DH. A36.89298. SOLICITUDE DE EMILIO CASTIÑEIRAS MAGARIÑOS, DE CONCESIÓN DUN APROVEITAMENTO DE AUGAS PÚBLICAS NO LUGAR DE SENÍN, XANZA (VALGA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 28/04/2023)

Gheorghina Taveira Vervoort, solicita de Augas de Galicia a concesión dun aproveitamento de augas públicas coas seguintes características: SOLICITANTE: Gheorghina Taveira Vervoort VOLUME TOTAL ANUAL: 5.250 m3/ano CAUDAL MÁXIMO INSTANTÁNEO: 0,25 l/s DESTINO: rega ORIXE: manancial na parcela nº 25 do polígono nº 53 LUGAR: Senín PARROQUIA: Xanza CONCELLO: Valga O aproveitamento consiste na captación dun manancial situado na parcela de referencia catastral 36056A053000250000AT, mediante unha arqueta realizada con ladrillo enfoscado, da que parte un tubo de polietileno de 25 mm de diámetro, previo filtro á entrada. O tubo ten unha lonxitude duns 1.000 metros e discurre a unha profunidade de 40 cm, pasando por un total de 35 parcelas, ata chegar á parcela de referencia 36056A054002200001SU, onde se usará para rega de hortalizas, incluíndo unha arqueta para alonxar un codo. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Valga ou nas oficinas deste servizo, situadas na rúa Tomiño número 16, baixo, en Santiago, onde pode ser examinado por quen o desexe no devandito prazo, previa cita no teléfono 981544927. O proxecto obxecto da presente autorización estará dispoñible para a súa consulta na páxina web deste organismo de conca http://augasdegalicia.xunta. gal, na sección denominada participación pública. Santiago de Compostela, o xefe do Servizo Territorial – Jesús Antonio Manrique Merino (Sinatura dixital) 13 de abril de 2023.
MODIFICACIÓN DO ACORDO DA XUNTA DE GOBERNO LOCAL SOBRE PERIODICIDADE DAS SESIÓNS ORDINARIAS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 05/07/2023)

A Xunta de Goberno Local na sesión de 26.06.2013, adoptou o seguinte acordo. “A Xunta de Goberno Local é un órgano de existencia obrigatoria neste Concello de conformidade co establecido no artigo 126 da Lei 7/1985, de 2 de abril, reguladora de bases de réxime local, no artigo 59.2-b da Lei 5/1997, de 22 de xullo, de administración local de Galicia e artigos 19 e ss. do Regulamento orgánico do goberno e da administración do Concello de Pontevedra. O Pleno a través do Regulamento orgánico do goberno e da administración do Concello de Pontevedra, de conformidade co artigo 211 da Lei 5/1997, fixou no seu artigo 23.6 a periodicidade das sesións da Xunta de Goberno Local con carácter semanal. A Xunta de Goberno Local, na súa sesión constitutiva de data 17.06.2023, acordou fixar a periodicidade das súas sesións ordinarias para os luns de cada semana ás 10 horas. A día de hoxe, por necesidades motivadas pola axenda dos concelleiros e concelleiras de goberno, é preciso modificala para que as sesións ordinarias sexan os venres de cada semana, ás 09:30 horas. Polo tanto, a Xunta de Goberno Local, por unanimidade, acorda: Primeiro.- Modificar o acordo de data 17.06.2023, sobre a periodicidade das sesións ordinarias da Xunta de Goberno Local, de tal xeito que terán lugar os venres de cada semana ás 09:30 horas; se o día sinalado fose inhábil a sesión ordinaria celebrarase ó día hábil anterior á mesma hora. Segundo.- Notifíquese a presente resolución, persoalmente, aos/os concelleiros/as interesados dese conta ao Pleno da Corporación na primeira sesión que celebre, e publíquese no Boletín Oficial da Provincia.” O que se fai público para xeral coñecemento e efectos,. Pontevedra na data da sinatura electrónica.
APROBACIÓN INICIAL MC34/2023, 35/2023, 36/2023 E 37/2023
ADMINISTRACIÓN LOCAL — Municipal — Poio (Presupostos e cadros de persoal, 06/09/2023)

O Pleno desta Corporación, en sesión ordinaria celebrada o día 29 de agosto de 2023, acordou a aprobación inicial dos expedientes de modificación orzamentaria nº34/2023 e nº36/2023, mediante suplemento de crédito, e dos expedientes nº35/2023 e nº37/2023, mediante crédito extraordinario financiados mediante baixas noutras aplicacións. En virtude do exposto, e de acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométese o expediente administrativo a exposición pública polo período de 15 días hábiles a contar dende o dia seguinte ao da publicación deste anuncio no Boletín Oficial da Provincia, para que os interesados poidan examinalo e interpor perante o Pleno as reclamacións que consideren oportunas. A modificación orzamentaria considerarase definitivamente aprobada se durante o citado prazo non se presentaran reclamacións en contra da mesma, en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde, Ángel Moldes Martínez
CONVOCATORIA DO PROCESO SELECTIVO UNITARIO POR OPOSICIÓN LIBRE DUNHA PRAZA DE VIXIANTE MUNICIPAL NO CONCELLO DE RÁBADE
XUNTA DE GALICIA — VICEPRESIDENCIA SEGUNDA E CONSELLERIA DE PRESIDENCIA, XUSTIZA E DEPORTES — ACADEMIA GALEGA DE SEGURIDADE PÚBLICA (Persoal, oposicións, 24/07/2023)

No “Diario Oficial de Galicia” número 112, do 14 de xuño de 2023, publícase a Orde do 6 de xuño de 2023 pola que se aproban as bases xerais reguladoras e convócase proceso selectivo unitario para o acceso por oposición libre nunha praza de vixiante municipal no concello de Rábade (código de procedemento PR461E). O prazo de presentación de instancias será de 20 días hábiles, a contar desde o día seguinte ao da publicación do anuncio da referida orde de convocatoria no Boletín Oficial do Estado. Os sucesivos anuncios referentes a esta convocatoria faranse públicos de conformidade coas bases da mesma. A Estrada, 14 de xuño de 2023 O director xeral da Academia Galega de Seguridade Pública Santiago Villanueva Álvarez INSÉRTESE A secretaria xeral de Presidencia Beatriz Cuiña Barja
CONVOCATORIA DE ASEMBLEA XERAL ORDINARIA PARA O DOMINGO DIA 18/02/2024
SECCIÓN NON OFICIAL —  — Comunidad de Usuarios de Tomiño-Forcadela (Outros documentos, notificacións e informacións públicas, 19/12/2023)

O que subscribe, D Pedro Rafael Arres Alber D. N. I.XXXXXXXXX, veciño do Concello de Tomiño – Pontevedra, actuando como Presidente da Comunidade de Usuarios de Augas de Tomiño-Forcadela con CIF. G-XXXXXXXXX domicilio social no barrio Aldea 44 Forcadela Tomiño, pola presente convoco: O próximo dia 18 de febreiro do 2024, domingo, no auditorio de Goian, as 10:00 horas en primeira convocatoria as 10:30 horas, en segunda convocatoria, a Asemblea Xeral Ordinaria desta Comunidade, conforme o seguinte orde do día e aprobación no seu caso do que proceda: En Forcadela – Tomiño, a 31 de decembro do 2023. Manuel Álvarez Álvarez.
DECRETO ALCALDÍA DA LISTA PROVISIONAL DE ADMITIDOS/AS E EXCLUIDOS/AS NO PROCESO SELECTIVO POLA QUENDA LIBRE MEDIANTE O SISTEMA CONSURSO DE ESTABILIZACIÓN DE TRES PRAZAS DE AUXILIARES ADMINISTRATIVOS/AS E UNHA PRAZA DE AUXILIAR DE BIBLIOTECA
ADMINISTRACIÓN LOCAL — Municipal — Caldas de Reis (Persoal, oposicións, 07/12/2023)

Primeiro.— Aprobar a lista provisional de aspirantes admitidos/as e excluídos/as no proceso selectivo extraordinario para a cobertura en propiedade das prazas: tres prazas de auxiliar administrativo e unha praza de auxiliar de biblioteca, polo sistema de concurso da Disposición Adicional 6ª da Lei 20/2021 de 28 de decembro, de medidas urxentes para a redución da temporalidade no emprego público. Segundo.— Publicar as presentes listas no Boletín Oficial da Provincia, no taboleiro de anuncios da sede electrónica do Concello de Caldas de Reis e na páxina web, co obxecto de que, tal e como se recolle no punto 6.1.1 das Bases, os aspirantes excluídos, así como os omitidos/as na relación de admitidos/as ou excluídos/as, disporán dun prazo de cinco (5) días hábiles, aos efectos de emendar as causas da súa exclusión ou para advertir erros dos que, no seu caso, se tivera derivado a súa omisión na mesma; recusación dos membros do tribunal, nos termos previstos na lei 40/2015 de 1 de outubro no seu caso. O prazo para a enmenda/advertencia de erros comezará a contar dende o día seguinte ao da publicación desta resolución no Boletín Oficial da Provincia. Terceiro.— Nomear ao Tribunal cualificador do proceso selectivo, que terá a seguinte composición, o cal debe facerse público aos efectos previstos nos artigos 23 e 24 da lei 40/2015, de 1 de outubro, de Réxime Xurídico do Sector Público: Presidente: Julio Domínguez Rey, Administrativo do Concello de Caldas de Reis. Suplente Presidente: Lino Manuel Conde Eirín Oficial de Policía do Concello de Caldas de Reis. Secretaria: Ana Isabel del Cerro del Río, Secretaria Xeral do Concello de Caldas de Reis. Suplente Secretario: José Manuel Salgado Latorre, Técnico Xestión Orzamentaria do Concello de Caldas de Reis. Vogal 1: Rosa María Barreiro Novás, Bibliotecaria do Concello de Caldas de Reis Vogal 2: Cristina Diz Pereira, Administrativa do Concello de Caldas de Reis. Vogal 3: Dora Lilia Naveiro Espeleta, Administrativo do Concello de Caldas de Reis. Suplentes dos Vogais: Santiago David Nankova Sanchez Montañes, á data da sinatura dixital. O Alcalde, Juan Manuel Rey Rey. A) PERSOAL FUNCIONARIO B) PERSOAL FUNCIONARIO
RELACIÓN DE APROBADOS PARA A PROVISIÓN DA PRAZA DE AUXILIAR DE BIBLIOTECA/OMIX (02.01.03) CONCELLO A LAMA
ADMINISTRACIÓN LOCAL — Municipal — Lama, A (Persoal, oposicións, 21/07/2023)

Concluído o procedemento selectivo incardinado no proceso de estabilización de emprego temporal para a provisión en propiedade da seguinte praza, neste Concello: Publícase para o seu xeral coñecemento a relación de aprobados por orde de puntuación, que é a seguinte: Atendendo á anterior lista, proponse o nomeamento a favor de: Requirir á persoa proposta para o nomeamento, a documentación xustificativa das condicións de capacidade e requisitos esixidos na convocatoria. A aspirante proposta deberá acreditar ante este Concello, no prazo de vinte días hábiles desde a publicación do presente Anuncio no Boletín Oficial da Provincia de Pontevedra os documentos xustificativos das condicións de capacidade e requisitos esixidos na convocatoria. Advírtese que, quen dentro do prazo indicado e, salvo os casos de forza maior, non acrediten a documentación ou da mesma deducísese que carecen dalgún dos requisitos esixidos, non poderán ser nomeados, quedando anuladas todas as súas actuacións, sen prexuízo da responsabilidade en que puidesen incorrer por falsidade nas súas solicitudes de participación. Contra a presente Resolución, que pon fin á vía administrativa, pode interpor alternativamente ou recurso de reposición potestativo ante o Alcalde, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo de Pontevedra ou, á súa elección, o que corresponda ao seu domicilio, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. O alcalde, na data que figura á marxe Maria Doralba Larrull Lanero DOCUMENTO ASINADO ELECTRONICAMENTE
CONVOCATORIA PARA A CONTRATACIÓN DUN TITULADO EN CICLO MEDIO DE XESTIÓN ADMINISTRATIVA DO PROGRAMA "PRIMEIRA EXPERIENCIA PROFESIONAL"
ADMINISTRACIÓN LOCAL — Municipal — Forcarei (Persoal, oposicións, 17/07/2023)

Mediante Resolución de Alcaldía nº2023-0595 de data 11/07/2023, aprobáronse as bases para a contratación laboral temporal mediante un contrato de carácter temporal de Formación dun titulado en Ciclo Medio de xestión Administrativa, mediante o procedemento de concurso. O Prazo para a presentación de solicitudes, será de 3 días hábiles, que comezarán a contar dende o día seguinte ao da publicación deste anuncio no BOPPO. As bases específicas do procedemento poderán consultarse no taboleiro de anuncios da Casa Consistorial do Concello e no taboleiro de anuncios da páxina WEB oficial do Concello de Forcarei, sito na sede electrónica e con dirección https://forcarei.sedelectronica. gal. Estes serán os principais medios para dar publicidade a tódalas notificacións dos actos que deriven do procedemento selectivo. Forcarei, A Alcaldesa Asdo.: Verónica Pichel Guisande DOCUMENTO ASINTADO ELECTRONICAMENTE SEGUNDO OS DATOS QUE FIGURAN NA MARXE
PADRÓNS SERVIZO AXUDA NO FOGAR DEPENDENCIA E LIBRE CONCORRENCIA FEBREIRO 2023
ADMINISTRACIÓN LOCAL — Municipal — Cambados (Recadación, 28/03/2023)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes as Remesas: 2023 FEBREIRO SERVIZO NO FOGAR DEPENDENCIA E LIBRE CONCURRENCIA o seguinte: Durante o prazo comprendido entre 5 de Abril de 2023 ata o 6 de Xuño de 2023, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: b) Domiciliación bancaria: O cargo en conta efectuarase durante a segunda semana do mes de Maio de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
IN407A 2023/020-4. RESOLUCIÓN DO 28 DE AGOSTO DE 2023. LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA LMTS, CT A CARBALLEIRA NO CONCELLO DE PONTEVEDRA
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 08/09/2023)

A instalación denominada LMTS, CT A Carballeira foi declarada de utilidade pública mediante resolución do 27 de xuño de 2023, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 11 de outubro de 2023, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Pontevedra. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 28 de agosto de 2023 A xefa territorial Beatriz López del Olmo